**JEGYZŐKÖNYV**

**Készült:** Telki Község Képviselő-testületének **2017. február 15.-én** a Telki Polgármesteri Hivatal tárgyalójában 19.30-kor megtartott **rendes nyilvános üléséről.**

**Jelen vannak:**

Deltai Károly Polgármester, levezető elnök

Takács Zoltán Alpolgármester

Halász Terézia Képviselő

Földvári-Nagy László Képviselő

Szigeti Antal Képviselő

Fillinger Zsófia Képviselő

dr. Vida Rolland Képviselő

dr. Lack Mónika Jegyző

Vetési Vincéné Pénzügyi csoportvezető

Hoós Péter Műszaki csoportvezető

Vinczéné dr. Joó Györgyi Jegyzőkönyvvezető

Deltai Károly polgármesterköszönti a testület tagjait és a megjelenteket. Megállapítja, hogy a Képviselő-testület határozatképes 7 fő képviselő van jelen, az ülést megnyitja.

Deltai Károly: Javaslom a 11. napirendi pont címének módosítását, tekintettel arra, hogy Telki Önkormányzatának a kormányzati funkcióinak felülvizsgálatára van szükség. Javaslom további napirendi pont felvételét a település közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozásáról szóló pályázati kiírásról. Ennek megfelelően a zárt ülés napirendi pontjai átszámozásra kerülnek.

**Napirend**

Tájékoztató a két ülés között történt fontosabb eseményekről

**Előadó:** Polgármester

Tájékoztató a lejárt határidejű határozatok végrehajtásáról

**Előadó**: Jegyző

1./ 2016.évi költségvetési rendelet módosítása

**Előadó:** Polgármester

2./ Az önkormányzat 2017. évi költségvetési rendeletének megtárgyalása

**Előadó:** Polgármester

3./Egyesületek, alapítványok, társadalmi szervezetek 2017. évi támogatása

**Előadó:** Polgármester

4./Telki község Képviselő-testülete és szervei 2017. évi költségvetésében „Támogatás” céljára elkülönített előirányzat összegének felhasználása

**Előadó:** Polgármester

5./Javaslat önkormányzat által támogatott védőoltás biztosításához szükséges döntések meghozatalára

**Előadó:** Polgármester

6./ A szociális igazgatásról és ellátásokról valamint a gyermekvédelmi ellátásokról szóló 7/2015.( II.26.) Ör. számú rendelet módosításáról

**Előadó:** Jegyző

7./ A Tanulmányi Ösztöndíjakról szóló **14/2011. (06.29.) Ör. számú rendelet módosítása**

**Előadó:** Jegyző

8./ A civil szervezetek támogatásáról szóló helyi rendelet felülvizsgálata

**Előadó:** Polgármester

9**./** A Telki 875/2 hrsz-ú ingatlan megvásárlásának kérdéséről

**Előadó:** Polgármester

10.**/** Tájékoztatás az ivóvíz viziközmű rendszer állami tulajdonba adásáról

**Előadó:** Polgármester

11./ Telki Község Önkormányzata kormányzati funkcióinak felülvizsgálata

**Előadó:** Polgármester

12./ Telki Otthon Kft kérelme településrendezési terv módosítására

**Előadó:** Polgármester

13./ A település közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozásáról szóló pályázati kiírásról

**Előadó:** Polgármester

Egyebek

**Zárt ülés**

14./ Telki Község Önkormányzat szabad pénzeszközeinek befektetéseiről, a Magyar Állam által kibocsátott Kamatozó Kincstárjegy vásárlásáról

**Előadó:** Polgármester

15./A képviselővel szemben kezdeményezett méltatlansági eljárás lefolytatása

**Előadó:** Polgármester

**Napirend megtárgyalása**

A képviselő-testület egyhangú 7 igen szavazattal – 7 képviselő volt jelen a szavazásnál - a napirendet határozathozatal nélkül elfogadta.

**Tájékoztató a két ülés között történt fontosabb eseményekről**

Deltai Károly: Az MLSZ-szel volt technikai egyeztetésünk a kézilabdacsarnokról, jól haladnak a tárgyalások.

A képviselő-testület egyhangú 7 igen szavazattal – 7 képviselő volt jelen a szavazásnál – a tájékoztatót határozathozatal nélkül elfogadta.

**Tájékoztató a lejárt határidejű határozatok végrehajtásáról**

*Az előterjesztés a jegyzőkönyv melléklete.*

A képviselő-testület egyhangú 7 igen szavazattal – 7 képviselő volt jelen a szavazásnál – a tájékoztatót határozathozatal nélkül elfogadta.

**1./ Az önkormányzat 2016.évi költségvetési rendelet módosítása**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

**Telki Község Önkormányzat Képviselő-testülete (7 igen szavazattal, egyhangúlag – 7 képviselő volt jelen a szavazáskor) megalkotta az Önkormányzat 2016. évi költségvetéséről szóló 1/2016. (II. 25.) Önkormányzati rendelet módosításáról szóló 5 /2017. (II.17.) Önkormányzati rendeletét.**

**A rendelet a jegyzőkönyv melléklete.**

**2./ Az önkormányzat 2017. évi költségvetési rendeletének megtárgyalása**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

**Telki Község Önkormányzat Képviselő-testülete (6 igen szavazattal 1 tartózkodás mellett – 7 képviselő volt jelen a szavazáskor) megalkotta az Telki Község Önkormányzat 2017. költségvetéséről szóló 6 /2017. (II.17.) Önkormányzati rendeletét.**

**A rendelet a jegyzőkönyv melléklete.**

**3./ Egyesületek, alapítványok, társadalmi szervezetek 2017. évi támogatása**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**15 /2017. (II. 15.) Önkormányzati határozat**

**Egyesületek, alapítványok, társadalmi szervezetek**

**2017. évi támogatásáról**

Telki község Képviselő-testülete pályázatot írt ki a helyben működő egyesületeket, alapítványokat, társadalmi szervezeteket 2017. évi támogatására.

A pályázati felhívásra 7 szervezet jelentkezett.

A Képviselő-testület megállapítja, hogy a pályázatok megfelelnek a pályázati felhívásban megfogalmazott kritériumoknak.

A Képviselő-testület a helyben működő egyesületek, alapítványok, társadalmi szervezetek 2017. évi támogatásának összegét, célját a következők szerint határozza meg.

|  |  |  |
| --- | --- | --- |
| **Szervezet** | **Támogatás összege** **(eFt)** | **Támogatás célja** |
| Telki SE | 500 | országos szakszövetségi és nevezési díjainak és sporteszközeinek támogatása, helyi rendezvények és versenyek támogatása |
| KOKUKKEgyesület | 100 | 2017. évi kulturális, faluszépítő, környezetvédelmi programok, illetve tevékenységek költségei |
| Telki Női Kar | 100 | 2017.évi fenntartási költségek |
| 1002. sz. Néri Szent FülöpCserkészcsapat  | 170 | Nyári táborozás költségének támogatása |
| Polgárőrség Bűnmegelőzési Egyesület | 380 | Közbiztonság javításához éjszakai járőrőzések biztosításának támogatása, gépjármű felújítás, eszközbeszerzés, évzáró rendezvény |
| Budajenő-Telki Székely Társulat | 100 | Utazási költségek, nemzetiségi ruhák karbantartása, honlap fenntartás |
| Óvoda-Iskola Telkiben Alapítvány | 3000 | Az Óvoda és Iskola szakmai színvonalának emelése, a gyermekek és a szakma iránt elhivatottóvoda -és iskolapedagógusok célzott értékelése és megtartásának előmozdítása |

A Képviselő-testület felhatalmazza a polgármestert, hogy a támogatási szerződéseket megkösse.

Felelős: polgármester

Határidő: 2017. április 30.

**4./ Telki község Képviselő-testülete és szervei 2017. évi költségvetésében „Támogatás” céljára elkülönített előirányzat összegének felhasználása**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**16 /2017. (II. 15.) Önkormányzati határozat**

**Telki község Képviselő-testülete és szervei 2017. évi költségvetésében**

**„Támogatás” céljára elkülönített egyes előirányzatok összegének felhasználása**

Telki község Képviselő-testülete és szervei 2017. évi költségvetéséről szóló /2017.(II.25.). számú rendelet keret előirányzatokat tartalmaz bizonyos célok támogatására.

A képviselő-testület a rendelkezésre álló 13.000.000,- Ft összegű előirányzat felhasználásáról a következők szerint határoz:

1. Szociális Bizottság kompetenciájába tartozó előirányzat: 1 360 000,- Ft

2. Telki Kultúra Közhasznú Alapítványnak nyújtandó támogatás főösszege: 5 900 000,-Ft

3. Testvérvárosi kapcsolatok: 600.000,-Ft

4. Társadalmi szervezetek, alapítványok támogatása: 4.350.000,- Ft

5. Tartalék keret: 790.000,- Ft

Felelős: Polgármester

 Szociális Bizottság elnöke

 Telki Kultúra Közhasznú Alapítvány Kuratóriumának Elnöke

Határidő: 2017. december 31.

**5./ Javaslat önkormányzat által támogatott védőoltás biztosításához szükséges döntések meghozatala**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**17 /2017. (II. 15.) Önkormányzati határozat**

**Önkormányzat által támogatott**

**védőoltás biztosításához szükséges döntések meghozatala**

Telki Község Képviselő-testülete úgy határoz, hogy támogatja, hogy a Rota vírus elleni védőoltás céljából 2017.évben 23 db vakcina kerüljön beszerzésre.

A Képviselő-testület a Rota vírus elleni védőoltás célcsoportjaként a Telki állandó lakóhellyel rendelkező 24 hetes kort be nem töltött kiskorúakat javasolja meghatározni.

A Képviselő-testület, úgy határoz, hogy az oltóprogram keretében a meghatározott célcsoport valamennyi tagja részére, egy adag oltási csomag, a második oltási egység ingyenesen kerüljön biztosításra.

A Képviselő-testület kezdeményezi, hogy a Rota vírus elleni védőoltás beszerzését és a jogosultak részére történő biztosítását a védőnői szolgálat biztosítsa.

Az oltási program pénzügyi fedezetét a Képviselő-testület a mindenkori éves költségvetésében biztosítja.

Felelős: polgármester

Határidő: azonnal

**6./ A szociális igazgatásról és ellátásokról valamint a gyermekvédelmi ellátásokról szóló 7/2015. (II.26.) Ör. számú rendelet módosításáról**

*Az előterjesztés a jegyzőkönyv melléklete.*

dr. Lack Mónika: Az előterjesztés szerinti 3. pontot ki kell hagynunk mert méltányossági szempont nem kerülhet a rendeletbe.

Deltai Károly polgármester a Pénzügyi Bizottság által megtárgyalt és elfogadott határozati javaslatot, a fenti módosítással teszi fel szavazásra.

**Telki Község Önkormányzat Képviselő-testülete (7 igen szavazattal, egyhangúlag – 7 képviselő volt jelen a szavazáskor) megalkotta a szociális igazgatásról és ellátásokról valamint a gyermekvédelmi ellátásokról szóló 7/2015.(II.26.) Önkormányzati rendelet módosításáról szóló 7/2017. (II.17.) Önkormányzati rendeletét.**

**A rendelet a jegyzőkönyv melléklete.**

**7./ A Tanulmányi Ösztöndíjakról szóló** **14/2011. (06.29.) Ör. számú rendelet módosítása**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

**Telki Község Önkormányzat Képviselő-testülete (7 igen szavazattal, egyhangúlag – 7 képviselő volt jelen a szavazáskor) megalkotta A Tanulmányi Ösztöndíjakról szóló** **14/2011. (06.29.) Önkormányzati rendelet módosításáról szóló 8/2017. (II.17.) Önkormányzati rendeletét.**

**A rendelet a jegyzőkönyv melléklete.**

**8./ A civil szervezetek támogatásáról szóló helyi rendelet felülvizsgálata**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**18 /2017. (II. 15.) Önkormányzati határozat**

**a helyi civil szervezetek részére nyújtható önkormányzati**

**támogatásokról szóló rendelet módosításáról**

**Telki Község Képviselő-testülete úgy határoz, hogy a helyi civil szervezetek részére nyújtható önkormányzati támogatásokról szóló rendelet módosításáról szóló előterjesztést a következő rendes ülésen második fordulóban megtárgyalja.**

Felelős: polgármester

Határidő: azonnal

**9./ A Telki 875/2 hrsz-ú ingatlan megvásárlásának kérdéséről**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**19 /2017. (II. 15.) Önkormányzati határozat**

**A Telki 875/2 hrsz-ú ingatlan megvásárlásának kérdéséről**

Telki Község Képviselő-testülete megtárgyalta a TD Klinka Kft. eladási ajánlatát és úgy határoz, hogy a Telki 875/2 hrsz-ú ingatlant nem kívánja megvásárolni.

Felelős: polgármester

Határidő: azonnal

**10./ Tájékoztatás az ivóvíz vízi közmű rendszer állami tulajdonba adásáról**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**20 /2017. (II. 15.) Önkormányzati határozat**

**Tájékoztatás az ivóvíz vízi közmű rendszer állami tulajdonba adásáról**

Telki Község Képviselő-testülete tudomásul vette a kizárólag állami tulajdonban álló regionális víziközmű-rendszerhez csatlakozó, önkormányzati tulajdonban lévő víziközmű vagyonelemek térítésmentes állami tulajdonba adásáról szóló tájékoztatást.

Felelős: polgármester

Határidő: azonnal

**11./ Telki Község Önkormányzata kormányzati funkcióinak felülvizsgálata**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**21 /2017. (II. 15.) Önkormányzati határozat**

**Telki Község Önkormányzata kormányzati funkcióinak felülvizsgálata**

Telki Község Képviselő-testülete úgy határoz, hogy a Telki Község Önkormányzata Magyar Államkincstár által vezetett törzskönyvi nyilvántartásába az alábbi kormányzati funkciók beemelendők:

Beemelendő, új kormányzati funkció:

|  |  |  |
| --- | --- | --- |
|  | kormányzati funkciószám | kormányzati funkció megnevezése |
|  | 013350 | Az önkormányzati vagyonnal való gazdálkodással kapcsolatos feladatok |
|  | 031030 | Közterület rendjének fenntartása |
|  | 041231 |  Rövid időtartamú közfoglalkoztatás |
|  | 041233 | Hosszabb időtartamú közfoglalkoztatás |
|  | 041236 | Országos közfoglalkoztatási program |
|  | 045120 | Út, *autópálya* építése |
|  | 047120 | Piac üzemeltetése |
|  | 047320 | Turizmusfejlesztési támogatások és tevékenységek |
|  | 052080 | Szennyvízcsatorna építése, fenntartása, üzemeltetése |
|  | 063020 | Víztermelés, - kezelés, - ellátás |
|  | 072312 | Fogorvosi ügyeleti ellátás |
|  | 074031 | Család és nővédelmi egészségügyi gondozás |
|  | 076062 | Település-egészségügyi feladatok |
|  | 081030 | Sportlétesítmények*, edzőtáborok* működtetése és fejlesztése |
|  | 082092 | Közművelődés-hagyományos közösségi kulturális értékek gondozása |
|  | 083030 | Egyéb kiadói tevékenység |
|  | 084031 | Civil szervezetek működési támogatása |
|  | 084032 | Civil szervezetek programtámogatása |
|  | 084040 | Egyházak közösségi és hitéleti tevékenységének támogatása |
|  | 104042 | Család és gyermekjóléti szolgáltatások |
|  | 106020 | Lakásfenntartással, lakhatással összefüggő ellátások |
|  | 107060 | Egyéb szociális pénzbeli és természetbeni ellátások, támogatások |

A Lépviselő-testület felkéri a Polgármestert és a Jegyzőt a kormányzati funkció változások törzskönyvi nyilvántartáson történő átvezetésének kezdeményezésére.

Felelős: polgármester, jegyző

Határidő: azonnal

**12./ Telki Otthon Kft kérelme településrendezési terv módosítására**

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**22 /2017. (II. 15.) Önkormányzati határozat**

**Telki Otthon Kft. kérelme Településrendezési Terv módosítására**

Telki Község Képviselő-testülete úgy határoz, hogy döntéshez településrendezési szakértőt von be.

Felelős: polgármester

Határidő: 2017. március 31.

**13./ A település közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozásáról szóló pályázati kiírásról**.

*Az előterjesztés a jegyzőkönyv melléklete.*

Deltai Károly polgármester a Pénzügyi Bizottság által megtárgyalt és elfogadott határozati javaslatot teszi fel szavazásra.

A képviselő-testület 7 igen szavazattal egyhangúan– 7 képviselő volt jelen a szavazásnál – az alábbi határozatot hozta:

**Telki község**

**Képviselő-testülete**

**23 /2017. (II. 15.) Önkormányzati határozat**

**A település közigazgatási területén belül található önkormányzati**

**tulajdonú extenzív és intenzív zöldterületek, valamint a Telki Óvodák**

**zöldterületének gondozásáról szóló pályázati kiírásról**

Telki község Képviselő-testülete úgy határoz, hogy a település közigazgatási területén belül található önkormányzati tulajdonú extenzív és intenzív zöldterületek, valamint a Telki Óvodák zöldterületének gondozásáról szóló pályázatot az előterjesztés szerint kiírja.

Felelős: polgármester

Határidő: 2017. február 21.

**Zárt ülés határozatai:**

**Telki község**

**Képviselő-testülete**

**24 /2017. (II. 15.) Önkormányzati határozat**

**Telki Község Önkormányzat szabad pénzeszközeinek befektetéseiről,**

**a Magyar Állam által kibocsátott Kamatozó Kincstárjegy vásárlásáról**

Telki község Önkormányzat képviselő-testülete, úgy határoz, hogy az önkormányzat szabad pénzeszközeinek befektetéseiről, az OTP Banknál értékpapír számlát nyit.

Az OTP Bank közreműködésével a Magyar Állam által kibocsátott 400.000.000,- Ft értékű Féléves Kincstárjegyet vásárol.

A képviselő-testület felhatalmazza a polgármestert a szerződés aláírására.

Határidő: azonnal

Felelős: polgármester

**Telki község**

**Képviselő-testülete**

**25 /2017. (II. 15.) Önkormányzati határozat**

**A képviselővel szemben kezdeményezett**

**méltatlansági eljárás lefolytatása**

Telki Község Önkormányzat képviselő-testülete megállapítja, hogy Fillinger Zsófia Mária képviselői megbízatását a méltatlanság alapjául szolgáló körülmények fennállásának hiánya miatt nem szünteti meg. Utasítja a polgármestert, hogy a határozatot az önkormányzati képviselőnek és a kormányhivatalnak tájékoztatásul küldje meg.

Felelős: polgármester

Határidő: azonnal

Több hozzászólás nem volt. Deltai Károly polgármester megköszöni a képviselőknek a részvételt és az ülést bezárja.

dr. Lack Mónika Deltai Károly

 jegyző polgármester